Beasts of the Southern Wild

Beasts of the Southern Wild nggih punika filem drama fantasi pangembaran saking Amérikah Sarékat ingkang dipundamel taun 2012. Filem punika kaarahaken déning Benh Zeitlin adhedhasar saking skénario anggitanipun Lucy Alibar lan Benh Zeitlin ingkang kaangkat saking drama Juicy and Delicious pakaryanipun Lucy Alibar. Juru damel kapasrahaken dhumateng Dan Janvey, Josh Penn lan Michael Gottwald. Juru paraga ingkang kadhapuk maragani filem punika antawisipun Quvenzhané Wallis lan Dwight Henry.

Filem Beasts of the Southern Wild kagiyaraken kaping pisan nalika adicara Festival Film Sundance, surya 20 Januari 2012. Salajengipun kababar kagem para pamirsa ing Amérikah Sarékat ing surya 27 Juni 2012. Filem punika pikantuk pangalembana saking para juru kritik.

Juru paraga 

 Quvenzhané Wallis minangka Hushpuppy
 Dwight Henry minangka Wink
 Levy Easterly minangka Jean Battiste
 Philip Lawrence minangka Dr. Maloney
 Gina Montana minangka Miss Bathsheba
 Lowell Landes minangka Walrus
 Jonshel Alexander minangka Joy Strong
 Marilyn Barbarin minangka penyanyi kabaret
 Kaliana Brower minangka T-Lou
 Nicholas Clark minangka Sticks
 Henry D. Coleman minangka Peter T

Pangalembana juru kritik 
Filem Beasts of the Southern Wild nampi pangalembana saking para juru kritik. Miturut Rotten Tomatoes, filem punika nggadhahi pandhemen dumugi 86%, saking192 panangap, kanthi rata-rata 8,2/10. Sawetawis miturut Metacritic, filem punika pikantuk biji 86 saking 100, ingkang negesaken bilih filem punika saèstu saé.

Box office 
Filem Beasts of the Southern Wild kasil ngempalaken arta dumugi $12.795.746 ing Amerika Ler, lan $10.469.386 saking negari sanèsipun, kanthi gunggung $23.265.132, nglangkungi ardhana ingkang sampun medal kagem kabetahan pandamelan, nggih punika  $1,8 juta.

Rujukan

Pranala njawi 

 
 
 
 

Film berbahasa Inggris
Filem drama
Film fantasi
Film petualangan
Film Amerika Serikat tahun 2012
Film Amerika Serikat